L'Ajuntament de Sagunt rep la campiona d'Europa de Força i Resistència de press de banca, Mariola Corega
06 de maig 2024

![](/media/iecfmpa1/img_1988_c.jpg?width=850&height=566.6666666666666)

L'esportista local Mariola Corega, campiona d'Europa de Força i Resistència de press de banca, ha sigut rebuda pel regidor d'Activitat Física, Salut i Esports, Javier Timón, al saló de plens de l'Ajuntament de Sagunt. L’halterista va guanyar en el torneig celebrat al març de 2024 a l'Alfàs del Pi, en la categoria M4 -65 kg dones Màsters de 55 a 60 anys.

Mariola, amb el seu triomf en el campionat d'Europa, va establir un nou rècord en esta categoria. Així mateix, ha sigut subcampiona d'Europa per equips este 2024 amb el Club d'Halterofília Alzira. L'esportista saguntina és la vigent campiona del món de press banca. A més, va ser subcampiona del món en 2021, tercera del món en 2022 i pentacampiona d'Espanya d'halterofília des de 2019 a 2023.

El regidor d'Activitat Física, Salut i Esports, Javier Timón, ha ressaltat la labor de Mariola Corega per a acabar amb eixos mites que existixen esports per a hòmens i esports per a dones: «**L'esport tampoc té edat i és fonamental que tothom interioritze els beneficis que s'obtenen de l'activitat física i esportiva, ja que es pot realitzar durant tota la nostra vida**». Finalment, l'edil de l'Ajuntament de Sagunt li ha desitjat sort i li ha donat molts ànims de cara als següents reptes que s'ha plantejat.

En la mateixa línia, Mariola Corega ha aprofitat l'ocasió per animar a les dones màster a fer esport: «**Des d'esta posició d'atleta màster el que m'agradaria traslladar és, a les dones de la meua edat, que s'obliden d'eixe estigma que les dones als 50 anys som invisibles. Som més llestes, ens queda molt temps i ens queden moltes coses per fer i moltes coses que aportar**».

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-la-campiona-d-europa-de-forca-i-resistencia-de-press-de-banca-mariola-corega/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-la-campiona-d-europa-de-forca-i-resistencia-de-press-de-banca-mariola-corega/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-la-campiona-d-europa-de-forca-i-resistencia-de-press-de-banca-mariola-corega/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-la-campiona-d-europa-de-forca-i-resistencia-de-press-de-banca-mariola-corega/)